Valsts nodeva par licences izsniegšanu vai pārreģistrāciju jāmaksā Valsts kases, reģ.Nr.90000050138, norēķinu kontā Nr. LV32TREL1060000921400 (Valsts kase, BIC kods TRELLV22).

Maksājumu var veikt tikai komersants, kurš iesniedzis iesniegumu licences saņemšanai vai pārreģistrācijai. Maksājuma uzdevumā obligāti jānorāda nodokļu maksātāja reģistrācijas kods un licences veids vai sērija.

**Valsts nodevas likmes**

Par licences izsniegšanu ir noteiktas šādas valsts nodevas likmes par katru tirdzniecības vietu:

* tabakas izstrādājumu vairumtirdzniecībai (TV) – 142 euro;
* tabakas izstrādājumu mazumtirdzniecībai (TM) – 28 euro;
* alkoholisko dzērienu vairumtirdzniecībai (VT) – 142 euro;
* alkoholisko dzērienu mazumtirdzniecībai (MT) – 42 euro;
* alus mazumtirdzniecībai (AM) – 42 euro;
* degvielas vairumtirdzniecībai (BV) – 284 euro;
* degvielas mazumtirdzniecībai (BM) – 71 euro.

Apstiprināta akcīzes preču noliktavas turētāja darbībai (LV1) – par katru akcīzes preču veidu:

* ar degvielu (izņemot biodegvielu) – 2134 euro;
* ar alkoholiskajiem dzērieniem (izņemot mazajā alkoholisko dzērienu darītavā) – 711 euro;
* ar alkoholiskajiem dzērieniem mazajā alkoholisko dzērienu darītavā – 71 euro;
* ar tabakas izstrādājumiem – 711 euro;
* ar bezalkoholiskajiem dzērieniem – 284 euro;
* ar kafiju – 284 euro;
* ar biodegvielu – 284 euro;
* ar elektroniskajās cigaretēs izmantojamajiem šķidrumiem – 284 euro.

Reģistrēta saņēmēja (LV2) un reģistrēta nosūtītāja (LV3) – par katru akcīzes preču veidu:

* ar degvielu (izņemot biodegvielu) – 711 euro;
* ar alkoholiskajiem dzērieniem – 284 euro;
* ar tabakas izstrādājumiem – 284 euro;
* ar biodegvielu – 142 euro.

Par licences mazumtirdzniecībai un vairumtirdzniecībai (ja netiek pieteikta jauna darbības vieta) un nodokļa maksātāja pārstāvja darbībai pārreģistrāciju – 14 euro.

Par licences noliktavas turētāja darbībai un apstiprināta tirgotāja darbībai, ja licenci nepapildina ar jaunu akcīzes preču veidu, pārreģistrāciju – 28 euro.

Valsts nodevu nemaksā par licences pārreģistrāciju, ja tiek anulēta darbības vieta, akcīzes preču veids vai darbības veids.